Evru-leiðtogarnir komust að niðurstöðu í dag um hvernig fleyta skuli Grikkjum áfram á skuldasúpu þeirra án þess að stoðum sé kippt undan evrunni . Áfram verður barist með smáskammtalækningum þar til komið verður á miðstýringu í fjármálum svæðisins eða skuldugu ríkjunum verður vísað á dyr . Trond Giske , atvinnumálaráðherra Noregs , segir að vandinn á evru-svæðinu sé þess eðlis og verði svo langvinnur að öll áform um ESB-aðild Noregs eigi að leggja til hliðar en þar eru nokkrir friðlausir ESB-aðildarsinnar , meðal annars í sama flokki og Giske , Verkamannaflokknum , systurflokki Samfylkingarinnar . Hið merkilega er að enginn málsmetandi forystumaður innan Samfylkingarinnar átti sig á skynsemi þess að skapa sér sérstöðu innan flokksins með því að lýsa stöðunni innan ESB af sama raunsæi og Trond Giske gerir . Það yrði örugglega metið þeim stjórnmálamanni til tekna í komandi formannsátökum innan ESB og styrkja stöðu hans gagnvart Össuri Skarphéðinssyni sem vinnur leynt og ljóst að því að ýta Jóhönnu til hliðar og gera sjálfan sig að augljósu formannsefni .